बीजेपी के राष्ट्रीय महासचिव कैलाश विजयवर्गीय ने भारत में कोरोना संक्रमण की दूसरी लहर को देश के खिलाफ चीन की साजिश बताया है। सोमवार को इंदौर में विजयवर्गीय ने कहा कि भारत और खासकर प्रधानमंत्री नरेंद्र मोदी लगातार चीन को चुनौती दे रहे थे। इसी के जवाब में चीन ने वायरल वॉर शुरू किया है।
विजयवर्गीय ने कहा कि कोरोना की दूसरी लहर आई है या भेजी गई है, यह जांच का विषय है। शक का कारण यह है कि अकेले भारत और प्रधानमंत्री नरेंद्र मोदी ही चीन को चुनौतियां पेश कर रहे थे। इसलिए चीन ने पीएम मोदी के रुतबे को कम करने के लिए यह टूलकिट तैयार किया है।
उन्होंने कहा कि दूसरी लहर केवल भारत में आई है। बांग्लादेश, पाकिस्तान, श्रीलंका, भूटान और अफगानिस्तान जैसे पड़ोसी देश इससे अछूते हैं। इससे संदेह पैदा हो रहा है कि यह भारत को परेशान करने की चीनी रणनीति का हिस्सा है।
Rewa Black Fungus News: ऑपरेशन के डर से सुपर स्पेशलिटी अस्पताल से भागा ब्लैक फंगस का मरीज! मचा हड़कंप
विजयवर्गीय ने यह भी कहा कि चीन का वायरल वॉर भारत की प्रतिष्ठा कम करने के लिए रची गई साजिश का हिस्सा है। उन्होंने ऐसे मौके पर सभी को देश के साथ खड़े होने की अपील भी की। बीजेपी के राष्ट्रीय महासचिव और बंगाल के प्रभारी इंदौर के ग्रामीण क्षेत्रों में ऑक्सिजन कंसंट्रेटर वितरित करने के एक कार्यक्रम में बोल रहे थे।
hin_Deva hin_Deva hin_Deva hin_Deva hin_Deva